Nõustun endise kolleegi Tooma Alataluga, et Eesti Vabariigi ja ka Euroopa Liidu seisukohalt on oluline autoritaarsete režiimide kadumine naabruses, kuid seda ei saa  teha läbi Moskva. Gruusia on tõestuseks, et Venemaa taktikepi järgi tantsinud riik suudab ka iseseisvalt samme astuda ning Kremli võimuhaardest vabaneda. Väga lähedal sellele oli pärast oranži revolutsiooni Ukraina, kuid sisepoliitiline võitlus läänemeelsete poliitikute vahel lükkas lõpliku idahaardest vabanemise edasi.